56 HIKAYAT SAIF-AL-YEZAN. 



Maka tetkala ia kaluar itu didapatinya adalah Sheikh 

 Akhmim itu menanti akan dia diluar pintu itu; berkata Sheikh 

 Akhmim bageinya itu, " Apa yang telah angkau berbuat ? " 

 Maka katanya, " Telah aku ambil akan loh itu." Maka kata 

 Sheikh Akhmim, " Lemparkan olihmu akan loh itu kapada 

 aku." Maka berkata Saif-al-Yezan, " Takut aku melemparkan 

 akan dia, kalau-kalau jatoh kadalam ayer." Maka kata Sheikh 

 Akhmim, " Janganlah angkau takut, lemparkan olihmu akan 

 dia." Maka Saif-al-Yezan pun lemparkanlah loh itu kapada 

 Sheikh Akhmim, maka disambut olih Sheikh Akhmim dengan 

 kadua blah tangannya serta dibubuhkannya diatas dadanya ; 

 maka ia pun pengsan sasaat, tiadalah sedar akan dirinya. 

 Satelah sedarlah ia deripada pengsan, maka berkata ia kapada 

 Saif-al-Yezan, " Kembalilah angkau, masok kadalam mahligi 

 itu dan angkau angkat akan tangannya mayat itu yang kiri, 

 mendapatlah angkau sabilah pedang panjangnya tujoh jengkal, 

 dan lebarnya sajengkal ; maka ia itu ad a tersurat diatasnya 

 namamu. Maka angkau ambil akan dia, dan. tiada dapat 

 saorang jua pun menetakkan dengan dia itu lain deripadamu. 

 Maka ia itu pedang yang dipakai olih Ham, anaknya nabi 

 Allah Noh aleihi salam. Dan lagi nasihatku bageimu, jangan 

 sakali-kali angkau membukakan mukanya orang yang tidor 

 itu." Maka berkata Saif-al-Yezan, " Ku dengarlah dan ku 

 turutlah bagei pesanmu itu." 



Maka berketa Sahib al hikayat Sheikh Abu-al-Maali : — 

 Tetkala itu kembalilah Saif-al-Yezan masok kadalam mahligi 

 itu, serta menghampiri pada pihak kiri mayat itu. Maka 

 diangkatkannya akan tangan mayat itu yang kiri itu, maka 

 terangkatlah deri atas hamparan itu, maka didapatnyalah 

 pedang itu, terlalu amat ajaib kaadaannya ; dan sarongnya 

 telah rosak, serta dichabutnyalah pedang itu deripada sarong- 

 nya, maka didapatinyalah akan ulunya itu sachukop-chukop 

 pegang kapada tangannya; maka digantongkannya pada batang 

 lehernya. 



Maka berjalanlah ia handak kaluar deri dalam mahligi 

 itu : maka datanglah pelintang yang melintangi bageinya, dan 

 membri was-was kapadanya. Maka berkata ia bagei dirinya, 



Jour. Straits Branch 



